LIITE IV

AGGREGOIDUT CSEC-TILASTOT

Johdanto

Keskitettyyn arvopaperitietokantaan (CSDB) perustuvat arvopapereiden liikkeeseenlaskutilastot (jäljempänä ’CSEC-tilastot’) sisältävät kanta- ja virta-aggregaatteja niiden jäsenvaltioiden, joiden rahayksikkö on euro (jäljempänä ’euroalueen jäsenvaltiot’), ja niiden jäsenvaltioiden, joiden rahayksikkö ei ole euro (jäljempänä ’euroalueen ulkopuoliset jäsenvaltiot’), kotimaisten talousyksiköiden arvopapereiden liikkeeseenlaskuista kaikissa valuutoissa, sekä ulkomaisten (RoW) talousyksiköiden euromääräisistä arvopapereiden liikkeeseenlaskuista, eriteltyinä liikkeeseenlaskijan sektorin, instrumenttityypin, korkotyypin, maturiteetin ja valuutan mukaan.

Niiden jäsenvaltioiden kansalliset keskuspankit, joiden rahayksikkö on euro (jäljempänä ’kansalliset keskuspankit’), ovat vastuussa niiden kotimaisiin liikkeeseenlaskijoihin liittyvien aggregoitujen CSEC-tilastojen tarkastamisesta. EKP on vastuussa siitä, että se tarkastaa euroalueen ulkopuolisiin liikkeeseenlaskijoihin liittyvät aggregoidut CSEC-tilastot, ellei jäsenvaltion, jonka rahayksikkö ei ole euro, kansallinen keskuspankki (jäljempänä ’euroalueen ulkopuolinen kansallinen keskuspankki) ole ottanut hoitaakseen jäsenvaltionsa kotimaisiin liikkeeseenlaskijoihin liittyvien aggregoitujen CSEC-tilastojen tarkastamista.

Aggregoitujen CSEC-tilastojen laatimismenetelmä noudattaa mahdollisimman tarkasti Kansainvälisen järjestelypankin, Euroopan keskuspankin (EKP) ja Kansainvälisen valuuttarahaston arvopaperitilastoja koskevassa käsikirjassa (1) ja EKT 2010:ssä (2) määriteltyjä kansainvälisiä standardeja. Poikkeustapaukset, joissa menetelmä poikkeaa näistä tilastostandardeista, on erikseen nostettu esiin. CSEC-tilastojen yksityiskohtaiset laskentasäännöt määritellään EKPJ:n tilastokomitean hyväksymässä ja EKP:n verkkosivuilla julkaistavassa laatimisoppaassa.

1. Kattavuus ja luokitukset

1.1. Liikkeeseenlaskijan kotipaikka : Aggregoidut CSEC-tilastot kattavat euroalueen jäsenvaltioiden kotimaisten ja euroalueen ulkopuolisten jäsenvaltioiden kotimaisten talousyksiköiden liikkeeseenlaskut kaikissa valuutoissa, sekä ulkomaisten talousyksiköiden euromääräiset liikkeeseenlaskut. Euroalueen kotimaisten ja/tai euroalueen ulkopuolisten jäsenvaltioiden liikkeeseenlaskut jaotellaan liikkeeseenlaskijan maan ja muiden kriteerien mukaan. Lisäksi euroalueen ja unionin tason aggregaatit kattavat myös euroalueella ja koko unionissa kotimaisina pidettävien ylikansallisten laitosten liikkeeseenlaskut.

1.2. Sektorit : Aggregoidut CSEC-tilastot kattavat seuraavien liikkeeseenlaskijasektoreiden liikkeeseenlaskut: — S1: koko kansantalous (kaikki sektorit yhdistettynä) — S11: yritykset — S12: rahoituslaitokset — S121: keskuspankit — S122: talletuksia vastaanottavat yhteisöt, muut kuin keskuspankki — S12M: muut rahoituslaitokset kuin talletuksia vastaanottavat yritykset — S12P: muut rahoituslaitokset kuin talletuksia vastaanottavat yhteisöt, vakuutuslaitokset ja eläkerahastot — S124: muut sijoitusrahastot kuin rahamarkkinarahastot — S125: muut rahoituksen välittäjät kuin vakuutuslaitokset ja eläkerahastot — S125A: arvopaperistamiseen osallistuvat erityisyhteisöt — S125W: muut rahoituksen välittäjät kuin vakuutuslaitokset ja eläkerahastot (lukuun ottamatta arvopaperistamiseen osallistuvia erityisyhteisöjä) — S126: rahoituksen ja vakuutuksen välitystä avustavat laitokset — S127: konserninsisäiset rahoitusyksiköt ja rahanlainaajat — S12Q: vakuutuslaitokset ja eläkerahastot — S13: julkisyhteisöt — S1311: valtionhallinto (lukuun ottamatta sosiaaliturvarahastoja) — S13M: osavaltiohallinto ja paikallishallinto (lukuun ottamatta sosiaaliturvarahastoja) — S1314: sosiaaliturvarahastot — S1M: kotitaloudet ja kotitalouksia palvelevat voittoa tavoittelemattomat yhteisöt

1.3. Instrumentin tyyppi : Aggregoidut CSEC-tilastot kattavat velkapaperien ja noteerattujen osakkeiden liikkeeseenlaskut : Aggregoidut CSEC-tilastot kattavat velkapaperien ja noteerattujen osakkeiden liikkeeseenlaskut ( 3 ) . Mukaan ei lueta noteeraamattomia osakkeita, muita osuuksia, rahamarkkinarahastojen liikkeeseen laskemia osakkeita tai osuuksia eikä muiden sijoitusrahastojen kuin rahamarkkinarahastojen liikkeeseen laskemia osakkeita/osuuksia. Velkapapereiden ja noteerattujen osakkeiden liikkeeseenlaskut sisältävät ainoastaan arvopapereita, joilla on ISIN-koodi (International Securities Identification Number). Mukaan ei lueta ei-siirtokelpoisten instrumenttien liikkeeseenlaskuja, mukaan lukien lainat, arvopapereihin kohdistuvat taloustoimet osana takaisinostosopimuksia ja valtion sijoitukset sellaisten lain mukaan yhtiöiksi perustettujen kansainvälisten järjestöjen pääomaan, joilla on osakepääomaa.

1.4. Korkolaji : Aggregoidut CSEC-tilastot kattavat velkapapereiden liikkeeseenlaskut kaikkien korkotyyppien osalta seuraavin erittelyin: — Kiinteäkorkoinen: Velkapaperit, joissa sopimuksen mukaiset kuponkimaksut on liikkeeseenlaskupäivänä vahvistettu velkapaperin koko voimassaoloajaksi velkapaperin nimellisarvon mukaisen valuutan määräisenä ja takaisinmaksettavan pääoman määrä on vahvistettu kyseisen valuutan ja maksupäivän osalta. Tämä koskee myös velkapapereita, joille on liikkeeseenlaskupäivänä vahvistettu eri kuponkikorkoja arvopaperin koko voimassaoloajaksi. — Nollakorkoinen: Yhdessä erässä maksettavat velkapaperit, joihin ei liity koronmaksuja ja jotka myydään yleensä alennuksella. — Inflaatiosidonnainen vaihtuva korko: Velkapaperit, joiden koron tai pääoman maksut on sidottu hintaindeksiin. — Korkokantaan sidonnainen vaihtuva korko: Velkapaperit, joiden koron tai pääoman maksut on sidottu korkokannan vertailuarvoihin tai joukkovelkakirjojen tuottoihin. — Varallisuushintoihin sidonnainen vaihtuva korko: Velkapaperit, joiden koron tai pääoman maksut on sidottu muihin rahoitusvaroihin, hyödykkeisiin tai indekseihin, jotka eivät ole hintaindeksejä tai korkokannan vertailuarvoja. Tähän sisältyvät velkapaperit, jotka on sidottu arvopaperikoreihin, valuuttoihin, liiketoiminnan tapahtumiin, kuten liikkeeseenlaskijan maksulaiminlyöntiin, ja muuntyyppisiin varoihin tai tapahtumiin. Velkapaperit, joissa on vaihtuva kuponkikorko yhdistettynä kiinteään kuponkikorkoon, luokitellaan asiaankuuluvaan vaihtuvakorkoiseen luokkaan.

1.5. Maturiteetti : Aggregoidut CSEC-tilastot kattavat velkapapereiden liikkeeseenlaskut kaikkien maturiteettien osalta. Velkapapereiden liikkeeseenlaskujen maturiteettierittelyssä velkapaperit luokitellaan alkuperäisen maturiteetin ja jossain määrin jäljellä olevan maturiteetin mukaan.

1.6. Valuutta : Aggregoidut CSEC-tilastot kattavat euroalueen kotimaisten talousyksiköiden liikkeeseenlaskut eriteltyinä euroihin ja muihin valuuttoihin, euroalueen ulkopuolisten maiden kotimaisten talousyksiköiden liikkeeseenlaskut eriteltyinä euroihin, muuhun kansalliseen valuuttaan kuin euroon ja muihin valuuttoihin, sekä ulkomaisten talousyksiköiden liikkeeseenlaskut euroissa. Valuuttaerittelyt esitetään tiivistetysti seuraavassa taulukossa. Valuutta Euroalueen kotimaisten talousyksiköiden liikkeeseenlaskut Euroalueen ulkopuolisten jäsenvaltioiden kotimaisten talousyksiköiden liikkeeseenlaskut Ulkomaisten talousyksiköiden liikkeeseenlaskut Euro ✓ ✓ ✓ Muu kansallinen valuutta kuin euro Ei sovelleta ✓ Muut rahayksiköt ✓ ✓

2. Kantojen ja virtojen käsitteet

Aggregoiduista CSEC-tilastoista saadaan tietoa kannoista (eli liikkeessä olevista määristä) ja virroista (eli bruttomääräisistä liikkeeseenlaskuista, lunastuksista, arvostusmuutoksista ja muista volyymin muutoksista, mukaan lukien luokituksen muutokset). Seuraavassa yhtälössä kuvataan kantojen ja virtojen välistä yhteyttä:

Kannat (t) = kannat (t-1) + bruttomääräiset liikkeeseenlaskut (t) - lunastukset (t) + uudelleearvostukset (t) + muut volyymin muutokset (t)

2.1. Kannat : Aggregoitujen CSEC-tilastojen kantatiedot kattavat viitejakson lopussa liikkeessä olevat velkapapereiden ja noteerattujen osakkeiden positiot.

2.2. Bruttomääräiset liikkeeseenlaskut : Bruttomääräisiä liikkeeseenlaskuja koskevat aggregoidut CSEC-tilastot kattavat viitejakson aikana toteutuneet velkapapereiden ja noteerattujen osakkeiden uudet liikkeeseenlaskut. Liikkeeseenlaskuilla tarkoitetaan tilannetta, jossa liikkeeseenlaskija myy uusia velkapapereita tai noteerattuja osakkeita haltijoille. Arvopaperi katsotaan liikkeeseen lasketuksi, kun liikkeeseenlaskija siirtää sen haltijalle yleensä käteisrahaa tai siirtokelpoisia talletuksia vastaan tai kun alkuperäinen liikkeeseenlaskija on tosiasiallisesti laskenut sen liikkeeseen mutta säilyttänyt sen : Bruttomääräisiä liikkeeseenlaskuja koskevat aggregoidut CSEC-tilastot kattavat viitejakson aikana toteutuneet velkapapereiden ja noteerattujen osakkeiden uudet liikkeeseenlaskut. Liikkeeseenlaskuilla tarkoitetaan tilannetta, jossa liikkeeseenlaskija myy uusia velkapapereita tai noteerattuja osakkeita haltijoille. Arvopaperi katsotaan liikkeeseen lasketuksi, kun liikkeeseenlaskija siirtää sen haltijalle yleensä käteisrahaa tai siirtokelpoisia talletuksia vastaan tai kun alkuperäinen liikkeeseenlaskija on tosiasiallisesti laskenut sen liikkeeseen mutta säilyttänyt sen ( 4 ) . Lisäksi bruttomääräisiin liikkeeseenlaskuihin sisältyy kertynyt korko velkapapereiden nimellisarvoon ja markkina-arvoon laskettujen aggregaattien osalta. Bruttomääräisiä liikkeeseenlaskuja ei kirjata, mikäli yritys ainoastaan listautuu pörssiin mutta uutta pääomaa ei hankita ( 5 ) . Myöhemmin muiksi instrumenteiksi muunnettavissa olevien arvopapereiden liikkeeseenlasku kirjataan liikkeeseenlaskuksi alkuperäisessä instrumenttiluokassa; kun ne muunnetaan muiksi arvopapereiksi, ne kirjataan lunastetuiksi kyseisestä instrumenttiluokasta samalla summalla ja katsotaan sitten bruttomääräisiksi liikkeeseenlaskuiksi uudessa luokassa.

2.3. Lunastukset: Lunastuksia koskevat aggregoidut CSEC-tilastot kattavat viitejakson aikana toteutuneet velkapapereiden ja noteerattujen osakkeiden mitätöinnit. Lunastuksiin kuuluvat velkapaperit, jotka ovat erääntyneet tai jotka on lunastettu ennenaikaisesti, sekä noteeratut osakkeet, jotka on virallisesti mitätöity. Lisäksi lunastuksiin sisältyy maksettu korko velkapapereiden nimellisarvoon ja markkina-arvoon laskettujen aggregaattien osalta. Lunastuksia ei kirjata, mikäli kyseessä on ainoastaan osakkeiden poistaminen pörssilistalta ( 6 )

2.4. Uudelleenarvostukset : Uudelleenarvostuksia koskevat aggregoidut CSEC-tilastot kattavat viitejakson aikana kertyneet velkapapereiden ja noteerattujen osakkeiden uudelleenarvostukset. Uudelleenarvostukset voivat johtua hintojen ja valuuttakurssien markkinakehityksestä.

2.5. Muut volyymin muutokset : Muita volyymin muutoksia koskevat aggregoidut CSEC-tilastot kattavat velkapapereiden ja noteerattujen osakkeiden volyymin muut muutokset, jotka johtuvat arvopapereiden määrän tai fyysisten ominaisuuksien muutoksista tai arvopaperiluokituksen muutoksista. Luokituksen muutokset kattavat liikkeeseenlaskijan institutionaalisen sektorin muutokset, liikkeeseenlaskijan kotipaikan viitealueen muutokset, institutionaalisten yksiköiden rakenteen muutokset ja varojen luokitusmuutokset. Muut volyymin muutokset johdetaan jäännöseränä kanta- ja virtayhtälöstä. Kantojen ja virtojen yksityiskohtaiset laskentasäännöt määritellään EKPJ:n tilastokomitean hyväksymässä ja EKP:n verkkosivuilla julkaistussa laatimisoppaassa.

3. Tiettyjen instrumenttiluokkien tilastollinen käsittely

CSEC-aggregaattitilastoja laadittaessa olisi sovellettava tiettyjen instrumenttiluokkien osalta seuraavaa käsittelyä:

Talletustodistukset: Kaksinkertaisen laskennan välttämiseksi talletustodistusten liikkeeseenlaskut on jätettävä aggregoitujen CSEC-tilastojen ulkopuolelle.

Usean ISIN-koodin liikkeeseenlaskut: Kaksinkertaisen laskennan välttämiseksi liikkeeseenlaskut, jotka on yksilöity useilla ISIN-koodeilla (esimerkiksi siksi, että arvopaperin eri osat lasketaan liikkeeseen eri sääntelyä soveltaen tai talletetaan eri tallettajien haltuun), on sisällytettävä aggregoituihin CSEC-tilastoihin vain siltä osin kuin vastaavat liikkeessä olevat määrät eivät vielä sisälly toisen ISIN-koodin kattamiin eriin.

Erillisiksi instrumenteiksi erotetut velkapaperit (strip): Kaksinkertaisen laskennan välttämiseksi erillisiksi instrumenteiksi erotettujen velkapapereiden liikkeeseenlaskut sisällytetään aggregoituihin CSEC-tilastoihin vain siltä osin kuin vastaavat liikkeessä olevat määrät eivät jo sisälly vastaavaan alkuperäiseen velkapaperiin.

Hallussa olevat omat arvopaperit: Aggregoidut CSEC-tilastot on laadittava bruttoperusteisesti, ja niiden tulee kattaa omat hallussa olevat arvopaperit, mukaan lukien i) markkinoilla myydyt ja liikkeeseenlaskijan takaisin ostamat arvopaperit ja ii) arvopaperit, jotka on tosiasiallisesti laskettu liikkeeseen mutta jotka liikkeeseenlaskija on pitänyt hallussaan (7).

4. Arvostus

Velkapapereita ja noteerattuja osakkeita koskevat aggregoidut CSEC-tilastot laaditaan markkina-arvon mukaan. Ainoastaan velkapapereiden osalta aggregoidut CSEC-tilastot laaditaan myös nimellisarvoon (face value), ja velkapapereiden kantojen osalta nimellisarvoon (nominal value). Seuraavassa taulukossa esitetään yhteenveto aggregoitujen CSEC-tilastojen laadinnassa käytetyistä arvostusmenetelmistä:

Instrumenttilaji Kannat ja virrat markkina-arvoon Kannat ja virrat nimellisarvoon (face value) Kannat nimellisarvoon (nominal value) Velkapaperit ✓ ✓ ✓ Noteeratut osakkeet ✓ Ei sovelleta Ei sovelleta

5. Yhteenveto erittelyistä

Aggregoidut CSEC-tilastot ilmoitetaan kunkin yksittäisen euroalueen jäsenvaltion ja koko euroalueen liikkeeseenlaskujen osalta euroina ja laaditaan seuraavissa taulukoissa täsmennettyjen erittelyjen mukaisesti. Taulukoissa käytetyillä sektorikoodeilla on sama merkitys kuin niille on määritelty 1 jaksossa ”Kattavuus ja luokitukset”.

Taulukko A1

Velkapaperihierarkia 1 – Keskeiset erittelyt maturiteetin ja korkotyypin mukaan yksittäisten euroalueen jäsenvaltioiden ja koko euroalueen osalta

Taulukko A2

Velkapaperihierarkia 2 – Yksityiskohtaiset erittelyt korkotyypin mukaan yksittäisten euroalueen jäsenvaltioiden ja koko euroalueen osalta

Taulukko A3

Velkapaperihierarkia 3 – Yksityiskohtaiset erittelyt alkuperäisen maturiteetin mukaan yksittäisten euroalueen jäsenvaltioiden ja koko euroalueen osalta

Taulukko A4

Velkapaperihierarkia 4 – Yksityiskohtaiset erittelyt jäljellä olevan maturiteetin mukaan yksittäisten euroalueen jäsenvaltioiden ja koko euroalueen osalta

Taulukko A5

Erittelyt noteeratuista osakkeista yksittäisten euroalueen jäsenvaltioiden ja koko euroalueen osalta

Euroalueen ulkopuolisten ulkomaiden velkapapereiden liikkeeseenlaskujen osalta aggregoidut CSEC-tilastot on laaditaan euromääräisinä ja seuraavissa taulukoissa määriteltyjen erittelyjen mukaisesti. Taulukoissa käytetyillä sektorikoodeilla on sama merkitys kuin niille on määritelty 1 jaksossa ”Kattavuus ja luokitukset”.

Taulukko A6

Velkapaperihierarkia 1 – Keskeiset erittelyt maturiteetin ja korkotyypin mukaan euroalueen ulkopuolisten ulkomaiden osalta

Taulukko A7

Velkapaperihierarkia 2 – Yksityiskohtaiset erittelyt korkotyypin mukaan yksittäisten euroalueen ulkopuolisten ulkomaiden osalta

Taulukko A8

Velkapaperihierarkia 3 – Yksityiskohtaiset erittelyt alkuperäisen maturiteetin mukaan yksittäisten euroalueen ulkopuolisten ulkomaiden osalta

Taulukko A9

Velkapaperihierarkia 4 – Yksityiskohtaiset erittelyt jäljellä olevan maturiteetin mukaan yksittäisten euroalueen ulkopuolisten ulkomaiden osalta

6. Aggregoitujen CSEC-tilastojen laatimisprosessi

Aggregoidut CSEC-tilastot laaditaan keskitetysti ja automaattisesti keskitettyyn arvopaperitietokantaan sisältyvien eräkohtaisten tietojen perusteella. Laatimisprosessissa tuotetaan taulukoissa A1–A9 mainitut alimman tason aggregaatit (solut, jotka on merkitty kirjaimella ”L” tai ”L*”). Kaikki muut taulukoissa A1–A9 määritellyt aggregaatit tuotetaan yhdistämällä nämä alimman tason aggregaatit edelleen.

7. Aggregoitujen CSEC-tilastojen tarkastaminen ja tietojen laadunvalvonta

EKP pyrkii parhaansa mukaan laatimaan ja asettamaan saataville aggregoidut CSEC-tilastot päivittäin, jotta aggregaatit voidaan tarkastaa säännöllisesti.

Ensimmäisten ja säännöllisten aggregaattien tarkastaminen

Näiden suuntaviivojen liitteessä II olevassa taulukossa 2 esitetyn aikataulun mukaisesti EKP:n ja kansallisten keskuspankkien on tarkastettava ensimmäiset ja säännölliset aggregoidut CSEC-tilastot kuluvan tuotantokierroksen viitekuukautta seuraavan kalenterikuukauden seitsemännen työpäivän loppuun mennessä varmistaakseen, että tärkeimpien CSEC-sarjojen kaikki aineistot on tarkastettu.

EKP:n ja kansallisten keskuspankkien on tarkastettava ensimmäiset aggregoidut CSEC-tilastot parhaansa mukaan ja helposti saatavilla olevien tietojen perusteella sekä tutkittava, ovatko vastaavat aggregaatit todennäköisesti paikkansapitäviä. Ensimmäiset aggregoidut CSEC-tilastot on merkittävä jaettaviin tietoihin ”alustavina arvoina”.

EKP:n ja kansallisten keskuspankkien on tarkastettava säännölliset aggregoidut CSEC-tilastot perusteellisesti ja kaikkien kyseisellä hetkellä saatavilla olevien tietojen perusteella, mukaan lukien keskitetyn arvopaperitietokannan ulkopuoliset vertailutiedot. Säännölliset aggregoidut CSEC-tilastot on merkittävä jaettaviin tietoihin ”normaaleina arvoina”.

Tarkastustyön priorisointi

Tarkastuksen tehokkaan työnkulun varmistamiseksi ja päällekkäisten tehtävien välttämiseksi aggregoitujen CSEC-tilastojen tarkastuksessa on keskityttävä tärkeimpiin CSEC-sarjoihin eli kaikkein merkityksellisimpiin alimman tason aggregoituihin CSEC-tilastoihin. Tärkeimpien sarjojen tarkastamisella varmistetaan, että myös kaikki näihin sarjoihin perustuvat ylemmän tason aggregaatit ja merkittävässä määrin myös niihin liittyvät mahdolliset päällekkäiset aggregaatit tarkastetaan.

Tärkeimmät CSEC-sarjat edustavat maan kannalta merkityksellisimpiä aggregoituja CSEC-tilastoja, jotka velkapapereiden osalta lasketaan liikkeessä olevien määrien mukaan ja esitetään liikkeessä olevien määrien osuutena koko kansantalouden CSEC-aggregaateista ja noteerattujen osakkeiden osalta lasketaan markkina-arvon mukaan ja esitetään markkina-arvon osuutena koko kansantalouden CSEC-aggregaateista. Tärkeimpinä sarjoina pidetään markkina-arvon mukaisista kannoista laadittuja alimpia aggregoituja CSEC-tilastoja, jotka tarvitaan tietojen laadunvalvontatavoitteen 2 saavuttamiseksi kyseisen maan osalta.

Velkapapereiden osalta aggregoidut CSEC-tilastot kattavat neljä päällekkäistä hierarkiaa, jotka on määritelty taulukoissa A1–A4 ja A6–A9. Päällekkäisen työn välttämiseksi velkapapereita koskevien tärkeimpien CSEC-sarjojen yksilöinti perustuu alimman tason aggregaatteihin ”lyhyt alkuperäinen maturiteetti” ja ”pitkä alkuperäinen maturiteetti” kiinteän koron ja nollakoron osalta, kuten taulukoissa A1 ja A6 on määritelty, sekä alimman tason aggregaatteihin ”inflaatiosidonnainen vaihtuva korko”, ”korkosidonnainen vaihtuva korko” ja ”varallisuushintoihin sidonnainen vaihtuva korko”, kuten taulukoissa A2 ja A7 on määritelty. Näin varmistetaan instrumenttityyppien mukaisten erittelyjen yksityiskohtainen tarkastaminen sekä maturiteettien (eli lyhyt ja pitkä alkuperäinen maturiteetti) mukaisen erittelyn yleinen tarkastaminen.

Noteerattujen osakkeiden osalta tärkeimpien CSEC-sarjojen yksilöinti perustuu taulukossa A5 määriteltyihin alimman tason aggregaatteihin.

Aggregoidut CSEC-tilastot on tarkastettava sarjojen joukkojen tasolla, kattaen asianomaiset aggregaatit kolmen arvostusmenetelmän (eli markkina-arvo, nominal value -nimellisarvo ja face value -nimellisarvo) ja viiden sarjatyypin (eli kannat, bruttoemissiot, lunastukset, arvostusmuutokset ja muut volyymin muutokset) osalta, kun muut erittelyt ovat samat. Tämä tarkoittaa sitä, että aggregoitujen CSEC-sarjojen tarkastamisen on aina katettava asianomaiseen tärkeimpään CSEC-sarjaan liittyvä sarjojen täysi joukko (’tärkeimpien CSEC-sarjojen joukko’) markkina-arvoon laskettujen kantatietojen osalta.

Jos tärkeimpien CSEC-sarjojen joukko osoittaa merkittävän muutoksen kantatietojen kokonaismäärässä tai markkina-arvossa tietojen tarkastamisen jälkeen mutta ennen näiden suuntaviivojen liitteen II taulukossa 2 tarkastukselle määritellyn määräajan päättymistä, keskitetyn arvopaperitietokannan on nostettava esiin vastaavat sarjojen joukot, ja asianomaiset sarjat on tarkastettava uudelleen.

Aggregoitujen CSEC-tilastojen tietojen laadunvalvonta

EKP:n ja kansallisten keskuspankkien on tärkeimpien CSEC-sarjojen tarkastamisen ja vahvistamisen yhteydessä tutkittava niihin liittyvien sarjojen joukon aikasarjat seuraavien tietojen laatua koskevien mahdollisten ongelmien osalta:

— Poikkeavat arvot eli arvot, jotka eroavat merkittävästi vastaavien aikasarjojen muista arvoista;

— Kantojen ja virtojen väliset epäjohdonmukaisuudet eli tilanteet, jossa viitejakson aikana kannat eivät vastaa aiempien kantojen summaa, lisättynä bruttomääräisillä liikkeeseenlaskuilla, vähennettynä lunastuksilla ja lisättynä arvostusmuutoksilla; nämä voivat johtua joko muista volyymin muutoksista tai tietojen laatua koskevista ongelmista.

Jos EKP ja kansalliset keskuspankit havaitsevat oleellisia tilastotietojen laatuun liittyviä ongelmia tarkastaessaan ensimmäisiä ja säännöllisiä aggregoituja CSEC-tilastoja, niiden on korjattava nämä ongelmat perustana olevissa keskitetyn arvopaperitietokannan eräkohtaisissa tiedoissa hyvissä ajoin ja viimeistään näiden suuntaviivojen liitteen II taulukossa 2 täsmennetyn aikataulun mukaiseen määräaikaan mennessä. Perustana olevien eräkohtaisten tietojen korjaukset otetaan huomioon aggregoiduissa CSEC-tilastoissa, jotka laaditaan yöaikaan tapahtuvassa käsittelyssä seuraavaa päivää varten.

(1) Saatavilla Kansainvälisen valuuttarahaston verkkosivuilla www.imf.org.

(2) Vahvistettu asetuksella (EU) N:o 549/2013.

(3) EKT 2010:n luokat F.3 ja F.511.

(4) Arvopaperit katsotaan tosiasiallisesti liikkeeseen lasketuiksi (vaikka niitä ei olisi aiemmin myyty toiselle taholle), kun i) ne on kirjattu liikkeeseenlaskijan taseeseen; tai ii) niitä käytetään tai ne ovat liikkeeseenlaskijan käytettävissä markkinaoperaatioihin.

(5) Sitä vastoin EKT 2010:ssa (5.150) teoriassa sallitaan tällaisten transaktioiden kirjaaminen, sillä siinä todetaan seuraavaa: ”Listautuminen kirjataan noteerattujen osakkeiden liikkeeseen laskemisena ja noteeraamattomien osakkeiden lunastuksena [– –] tarvittaessa [– –].”

(6) Sitä vastoin EKT 2010:ssa (5.150) teoriassa sallitaan tällaisten transaktioiden kirjaaminen, sillä siinä todetaan seuraavaa: ”[– –] listalta poistaminen kirjataan noteerattujen osakkeiden lunastuksena ja tarvittaessa noteeraamattomien osakkeiden liikkeeseen laskemisena.”

(7) Ks. alaviite 4.